માત્ર આન્દ્રે રસેલ જ નહીં પણ નિતિશ રાણાએ પણ શાનદાર ઇનિંગ રમી હતી. રાણાએ 35 બોલમાં 59 રન ફટકાર્યા હતા, રોબિન ઉથાપ્પાએ 19 બોલમાં 35,ક્રિસ લિને 29 બોલમાં 31 રન ફટકાર્યા હતા. આમ 20 ઓવરમાં 9 વિકેટના નુકસાન સાથે કોલકાતા નાઇટ રાઇડર્સે 200 રનનો પહાડી સ્કોર ખડકી દીધો હતો. ટાર્ગેટનો સામનો કરવા ઉતરેલી દિલ્હી ટીમ 129 રનમાં જ ઓલ આઉટ થઇ ગઇ હતી. દિલ્હી તરફથી મેક્સવેલે 22 બોલમાં 47 રન ફટકાર્યા હતા અને રિષભ પંતે 26 બોલમાં 43 રન ફટકાર્યા હતા. આની સાથે જ કોલકાતાએ 71 રનથી આ મેચ જીતી લીધી. જેની સાથે જ પોઇન્ટ ટેબલ પર કોલકાતા બીજા નંબર પર પહોંચી ગઇ છે અને દિલ્હી ડેરડેવિલ્સ 7મા નંબર પર પહોંચી ગઇ છે.